управување со отпад и започна подготовката на регионалните планови за управување со отпад. Административниот капацитет за спроведување на законодавството е подобрен, но и понатаму останува недоволен како на централно, така и на локално ниво.

Усогласувањето со acquis- то е помалку напреднато во областа на квалитет на водата . Структурите за управување со речните сливови се утврдени, но сè уште не се функционални. Слабата координација помеѓу надлежните органи и понатаму го попречува спроведувањето на законодавството. Земјата треба да се справи со недостатоците во системот за мониторинг на водите. Подготовката за инвестирање во инфраструктурата заостанува и нивото на финансирање не е доволно за да ги задоволи тековните потреби. Потребни се поголеми напори во примената на начелото 'загадувачот плаќа' и, исто така, треба да се преземе активност за да се утврди соодветен систем за одредување на цената на водата. Овој недостаток на напредок и понатаму го отежнува функционирањето на пречистителните станици и го подложува на ризик инвестирањето во секторот.

Усогласувањето со acquis- то за заштита на природата , особено за природните живеалишта и дивата фауна и флора е одоложено. Нема постигнат напредок во областа на идентификација на идните места од Натура 2000. Развиени се и треба да се спроведат планови за управување со заштитените подрачја. Направени се одредени напори за подобрување на финансирањето на спроведувањето на плановите за управување, но мерките кои се во сила сè уште се недоволни. Не се завршени националната стратегија и поврзаниот акциски план за заштита на природата. Прекуграничната соработка продолжи во однос на Дојранското езеро.

Беше донесено законодавство за спроведување за да се усогласи националното законодавство во однос на контролата на индустриското загадување и управување со ризици со Директива Севесо II. Постапките за интегрирано спречување и следење на загадувањето се во тек, но значително заостануваат.

Во областа на хемикалиите , постигнат е одреден напредок во спроведувањето на Регулативата која се однесува на регистрација, евалуација, одобрување и ограничување на хемикалиите (РЕООХ). Администартивниот капацитет останува недоволен. Беше донесено ново законодавство за спроведување во областа на бучава. Сепак, развојот и спроведувањето на стратешките карти на бучава заостануваат.

Земјата активно учествува во механизмот на ЕУ за цивилна заштита . Беше донесена националната стратегија за заштита испасување 2014 - 2018, заедно со акциски план за утврдување на врската со Заедничкиот комуникациски и информациски систем на ЕУ за вонредни ситуации. Продолжи трилатералната соработка со институциите од Албанија и Косово во областа на кризни и вонредни ситуации.

Земјата треба да развие сеопфатна политика и стратегија за климатски промени , во согласност со очекуваната рамка 2030 на ЕУ за политиките во областа на клима и енергетика. До Рамковната конвенција на Обединетите нации за климатски промени беше доставена третата национална комуникација за климатски промени. Земјата редовно се придржува кон ставовите на ЕУ во меѓународен контекст, но сè уште нема преземено заложби за ублажување до 2020 година, како што се бара согласно со Договорот од Копенхаген. Земјата треба, до првиот квартал од 2015 година, да го даде нејзиниот предвиден национално утврден придонес кон Климатската спогодба за 2015 година кој би бил доследен на оние од ЕУ и нејзините земји - членки.

Постигнат е напредок во развојот на националниот план за приспособување: показателите за ранливост од климатските промени беа планирани за осум сектори, десет локални органи ги подготвија нивните социо - економски проценки на ранливост на населението и беше утврден систем за рано предупредување од поплави. Законот за животна средина беше изменет со цел да се обезбеди систем за собирање и управување со податоци кој се користи за подготовка на национален инвентар на емисии на стакленички гасови. Усогласувањето на националното законодавство со регулативата за механизмот за следење треба да биде приоритет. Беа воведени мерки за да се зголеми свеста и да се унапреди соработката помеѓу заинтересираните страни, но истите треба дополнително да се зајакнат.

Земјата редовно учествуваше во проектот за животна средина и клима на Регионалната мрежа за пристапување. Меѓуинституционалната работна група за климатски промени треба значително да се зајакне со цел да биде во можност да одговори на потребата за поефикасно дејствување во однос на климатските прашања на одржлив начин, не само врз основа на секој проект одделно.

51